 **Ministerul Mediului**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Bistriţa-Năsăud** |

**DECIZIA ETAPEI DE ÎNCADRARE - proiect**

**22 SEPTEMBRIE 2017**

Ca urmare a solicitării de emitere a acordului de mediu adresată de COMUNA LEȘU,cu sediul în judeţul Bistrița-Năsăud, comuna Leșu, localitatea Leșu, str. Principală, nr. 133A, înregistrată la Agenţia pentru Protecţia Mediului Bistriţa-Năsăud cu nr. 9.881/28.08.2017, ultima completare cu nr. 10.102/01.09.2017, în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului, modificată şi completată prin H.G. nr. 17/2012 şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, aprobată cu modificări prin Legea nr. 49/2011,

Agenţia pentru Protecţia Mediului Bistriţa-Năsăud decide, ca urmare a consultărilor desfăşurate în cadrul şedinţei Comisiei de Analiză Tehnică din data de *20.09.2017*, că proiectul *"Modernizare străzi rurale în comuna Leșu, judeţul Bistriţa-Năsăud"*, amplasat în intravilanul comunei Leșu*,* județul Bistriţa-Năsăud, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

 **I.** Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

*a) proiectul propus intră sub incidenţa H.G. nr. 445/2009 privind evaluarea impactului anumitor proiecte publice şi private asupra mediului, fiind încadrat în Anexa 2, la:*

 **-** *punctul 10, lit.e), construirea drumurilor, altele decât cele prevăzute în anexa 1;*

 **-** *punctul 13, lit. a): "orice modificări sau extinderi, altele decât cele prevăzute la pct. 22 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului";*

*b)* *proiectul evaluează lucrările necesare pentru modernizarea unor străzi rurale pe raza comunei Leșu, în intravilanul localităților Leșu și Lunca Leșului, cu lungimea totală de* ***5,11 km****, astfel:*

|  |  |  |  |  |  |
| --- | --- | --- | --- | --- | --- |
| **Nr. Crt** | **Denumire localitate/ stradă** | **Lungime****(m)** | **Parte carosabilă (m)** | **Acostamente (m)** | **Platformă (m)** |
| ***Localitatea Leșu, L= 2.015 m*** |  |
| 1 | Ulița Vărărean | 70 | 3,00 | 2 x 0,50 | 4,00 |
| 2 | Ulița Pop George Surduc | 370 | 3,00 | 2 x 0,50 | 4,00 |
| 3 | Ulița Fața de Jos | 580 | 3,00 | 2 x 0,50 | 4,00 |
| 4 | Ulița Savu George la Sidor Daniza | 130 | 3,00 | 2 x 0,50 | 4,00 |
| 5 | Ulița Fata Satului la Suciu Ionel Cleja -bisericească | 380 | 3,00 | 2 x 0,50 | 4,00 |
| 6 | Ulița Cleja bisericii la Constantin Ioan | 220 | 3,00 | 2 x 0,50 | 4,00 |
| 7 | Ulița Față-Lazuri | 265 | 3,00 | 2 x 0,50 | 4,00 |
| ***Localitatea Lunca Leșului, L=3.095 m*** |   |   |   |
| 8 | Ulița spre Școala Lunca Leșului | 1350 | 3,00 | 2 x 0,50 | 4,00 |
| 9 | Ulița de la Pop Dănilă la Borgovan Olimpiu | 505 | 3,00 | 2 x 0,50 | 4,00 |

*cu lățimea platformei variabilă, structură rutieră improprie pentru circulație (actual din pământ sau pietruite) și lipsa totală sau parțială a dispozitivelor pentru scurgerea apelor pluviale (șanțuri, podețe).*

 *Elementele luate în calcul pentru modernizare:*

***-*** *traseul în plan: traseul proiectat urmărește, în general, traseul existent ca elemente geometrice în plan (aliniamente și curbe), lungime și lățime.*

 *Razele sunt cuprinse în intervalul 8 m÷4.000 m, asigurând o viteză de proiectare de 25 km/h. În cazul curbelor cu raze foarte mici (pentru evitarea volumului mare pentru lucrările de terasamente) s-a prevăzut menținerea acestora cu amenajări minime și introducerea unor restricții de viteză.*

*Curbele vor fi amenajate in functie de raza de racordare, de viteza de proiectare permisă de traseul existent;*

***-*** *profilul longitudinal: s-a urmărit corectarea profilului existent, cu respectarea cotelor obligatorii și preluarea denivelărilor longitudinale, ținând seama de volumul cel mai mic pentru lucrările de terasamente, grosimea sistemului rutier proiectat și cotele acceselor laterale (această abordare se impune pentru asigurarea scurgerii apelor de pe platforma drumului și direcționarea ulterioară către emisar);*

***-*** *profilul transversal tip: s-a urmărit corectarea liniei profilului transversal pe tot traseul, aducându-l la o declivitate transversală de 2,5% spre șanțuri.*

*Structura rutieră propusă:*

***-*** *4 cm strat de uzura din BA16;*

***-*** *6 cm strat de legătură din BAD25;*

***-*** *15 cm strat de bază din piatra spartă poligranulară;*

***-*** *45 cm strat de fundație din balast (împietruire existentă+reprofilare și completare cu balast).*

 *Pe ulița Ierboseaua din Lunca Leșului, se va realiza o umplutură din pământ de cca. 70 cm grosime (cu grad minim de compactare 97%), având în vedere că în situația actuală drumul este la același nivel cu valea pe lângă care este amenajat. Peste umplutura compactată se va realiza următorul sistem rutier:*

***-*** *4 cm strat de uzura din BA16;*

***-*** *6 cm strat de legătură din BAD25;*

***-*** *15 cm strat de bază din piatra spartă poligranulară;*

***-*** *25 cm strat de baza din balast;*

***-*** *20 cm strat de formă din refuz de ciur.*

***-*** *acostamente: realizate pe fiecare parte a drumurilor care se modernizează, având lățimea 2 x 0,50 m și consolidate cu 20 cm piatră spartă și balast.*

 *Consolidarea acostamentelor este necesară pentru evitarea formării făgașelor și creșterea siguranței circulației, în situația unei singure benzi de circulație;*

***-*** *lucrări de colectare și evacuare a apelor: apele vor fi colectate în șanțuri din beton și din pământ, prin intermediul podețelor existente și a celor proiectate vor fi transportate către văile și canalele existente , iar de aici către emisarul principal – râul Ilva.*

 *Pentru asigurarea continuității scurgerii apelor, podețele existente se vor decolmata, cele subdimensionate se vor înlocui și acolo unde apa stagnează pe platforma drumului se vor amplasa podețe tubulare noi, cu diametre de Ø600 mm, Ø800 mm si Ø1000 mm și lungimea de 5,00 m, 7,50 m și 10,00 m, cu cameră de cădere și coronamente din beton. De asemenea se vor amplasa podete din elemente prefabricate tip P2 si D3. În dreptul drumurilor laterale se vor amplasa podete tubulare din țeavă corugată cu Ø600 mm și L=7,50 m;*

***-*** *intersecții și drumuri laterale: toate intersecțiile vor fi racordate la cotele proiectate pentru drumurile forestiere care se modernizează, drumurile laterale se vor balasta pe lungimea de 25 m (inclusiv șanțurile vor fi amenajate pe această lungime). La drumurile laterale se vor prevedea podețe tubulare tip Premo, cu Ø600 mm și L=7,50 m;*

***-*** *stații de încrucișare și de întoarcere: străzile care fac obiectul proiectului sunt străzi rurale de importanță secundară, cu o singură bandă de circulație, fiind necesare stații de încrucișare acolo unde terenul permite (pozițiile kilometrice sunt materializate pe planul de situație și în memoriul de prezentare, la pag. 4-5).*

*Stațiile de întoacere și sțatiile de încrucișare vor avea același sistem rutier ca și drumul pe care se execută;*

***-*** *consolidări: pentru asigurarea lățimii minime a platformei și a părții carosabile, pe unele sectoare s-au prevăzut:*

 *- zid de sprijin din piatră brută pe strada Ulița spre Școala Lunca Leșului: km 0+075-0+095 stg.;*

 *- fundație adâncită de parapet tip”L” pe strada Ulița spre Școala Lunca Leșului: 0+935-1+000 dr.; 1+185-1+205 dr.;*

 *- zid de sprijin din beton He=3 m pe strada Ulița Ierboseaua: km 0+000-0+010 stg;*

 *- anrocamente, H=2,50 m pe strada Ulița Ierboseaua: km 0+010-0+100 stg; 0+140-0+490 stg.; km 0+490-0+600 dr.; 0+685-0+795 dr.; 0+865-0+880 dr.*

*Pe aceste zone drumul se va realiza în rambleu deoarece în prezent valea care trece pe lângă strada Ulița Ierboseaua este la nivelul drumului și adesea îl inundă.*

***-*** *durata de exploatare: din punct de vedere al capacității portante, durata de exploatare estimată este de 10 ani;*

*c) conform prevederilor legale, organizarea de șantier va fi analizată și fixată de constructor și beneficiar, cu asigurarea unui impact minim asupra factorilor de mediu. Organizarea de şantier constă în amenajarea unei platforme pietruite, împrejmuite, pentru montarea de containere metalice tip pentru birou şef punct de lucru, magazie şi grup social pentru personal;*

*d) proiectul nu are efect cumulativ cu alte proiecte existente în zonă;*

*e) amplasamentul proiectului este situat în afara zonelor sau ariilor în care standardele de calitate ale mediului, stabilite de legislaţie, au fost depăşite;*

*f) nu se asigură utilități hidroutilitare pentru realizarea proiectului propus;*

*g) dintre resursele naturale se utilizează piatră spartă, nisip, apă tehnologică în cantități limitate în faza de construcție;*

*h) la faza de realizare a proiectului rezultă deşeuri de construcție, care vor fi valorificate prin agenţi economici autorizaţi şi deşeuri de tip menajer, care vor fi predate operatorului de salubritate din zonă;*

*i) nu se utilizează substanţe periculoase sau tehnologii care să inducă risc de accidente;*

*j) prin respectarea măsurilor preventive şi de protecţie a factorilor de mediu propuse, probabilitatea impactului asupra factorilor de mediu este redusă.*

*k) proiectul a parcurs etapa de evaluare inițială, din analiza listei de control pentru etapa de încadrare* *privind evaluarea impactului asupra mediului, finalizată în şedinţa Comisiei de Analiză Tehnică, nu rezultă un impact semnificativ asupra mediului al proiectului propus.*

*l) anunțul public de solicitare a fost mediatizat prin: afişare la sediul Primăriei comunei Leșu, publicare în presa locală, afişare pe site-ul şi la sediul A.P.M. Bistriţa-Năsăud.*

*Nu s-au înregistrat contestaţii/observații/comentarii din partea publicului interesat.*

**II.** Motivele care au stat la baza luării deciziei etapei de încadrare în procedura de evaluare adecvată sunt următoarele:

- *proiectul propus nu intră sub incidenţa art. 28 din Legea nr. 49/2011 pentru aprobarea, cu modificări, a O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice ÷ amplasament în afara ariilor naturale protejate.*

**Condiţii de realizare a proiectului:**

*1. Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare.*

*2. Materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu.*

*3. Deşeurile menajere vor fi transportate şi depozitate prin relaţie contractuală cu operatorul de salubritate, iar deşeurile valorificabile se vor preda la societăţi specializate, autorizate pentru valorificarea lor.*

*4. Se interzice depozitarea necontrolată a deşeurilor (direct pe sol, etc.), ca şi incinerarea lor.*

*5. Pământul rezultat din săpături va fi utilizat pentru lucrări de nivelare şi de refacere a terenului.*

*6. Suprafaţa de teren ocupată temporar pe perioada executării lucrărilor trebuie limitată la strictul necesar şi va fi adusă la starea iniţială după terminarea lucrărilor.*

*7. Se vor lua toate măsurile necesare pentru:*

 *- evitarea scurgerilor accidentale de produse petroliere de la mijloacele de transport şi utilaje utilizate;*

 *- evitarea depozitării necontrolate a materialelor folosite şi a deşeurilor rezultate;*

 *- asigurarea permanentă a stocului de materiale și dotări necesare pentru combaterea efectelor poluărilor accidentale (materiale absorbante).*

*8. Autovehiculele şi utilajele folosite vor respecta normele şi prevederile privind emisiile de noxe şi de zgomot. Mijloacele de transport şi utilajele folosite vor fi întreţinute corespunzător, pentru a se evita emisiile de noxe în atmosferă şi scurgerile accidentale de carburanţi şi lubrifianţi.*

*9. Alimentarea cu carburanţi a mijloacelor auto și schimburile de ulei se vor face numai pe amplasamente autorizate.*

*10. Se interzice accesul de pe amplasament pe drumurile publice cu utilaje, maşini de transport necurăţate. Titularul activităţii are obligaţia asigurării cu instalaţiile corespunzătoare acestui scop - instalaţii de spălare şi sistem colector de ape uzate.*

*11. Se interzice spălarea autovehiculelor în albia cursurilor de apă.*

*12. Se vor lua măsurile necesare pentru prevenirea degajării şi împrăştierii prafului, în special pe timpul lucrărilor de aplicare strat de nisip (instalare barieră de protecţie, umectări ş.a.).*

*13. Amenajarea corespunzătoare a organizării de şantier în ceea ce priveşte utilităţile (apă, electricitate, dotarea cu grup sanitar ecologic, colectarea apei uzate menajere, după caz) şi depozitarea materialelor periculoase şi inflamabile conform legislaţiei în vigoare.*

*14. La terminarea lucrărilor se va dezafecta zona organizării de şantier, se vor îndepărta atât materialele rămase neutilizate cât şi deşeurile rezultate în timpul lucrărilor, iar suprafeţele de teren afectate de lucrările de execuţie vor fi aduse la starea iniţială.*

*15. La execuția lucrărilor se vor respecta întocmai cele menționate în memoriul de prezentare (date, parametri), justificare a prezentei decizii.*

*16. La finalizarea investiţiei, titularul va notifica Agenţia pentru Protecţia Mediului Bistriţa-Năsăud şi Comisariatul Judeţean Bistriţa-Năsăud al Gărzii Naţionale de Mediu pentru verificarea conformării cu actul de reglementare.*

**Prezentul act de reglementare este valabil pe toată perioada punerii în aplicare a proiectului în condițiile în care nu se produc modificări.**

**În cazul în care proiectul suferă modificări, titularul este obligat să notifice în scris *Agenţia pentru Protecţia Mediului Bistriţa-Năsăud* asupra acestor modificări, înainte de realizarea acestora.**

**Nerespectarea prevederilor prezentului act se sancţionează conform prevederilor legale în vigoare.**

**Verificarea conformării cu prevederile prezentului act se face de către Garda Naţională de Mediu/Comisariatul judeţean Bistriţa-Năsăud şi Agenţia pentru Protecţia Mediului Bistriţa-Năsăud.**

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/5004, cu modificările şi completările ulterioare.

**Menţiuni despre procedura de contestare administrativă şi contencios administrativ.**

 Orice persoană care face parte din publicul interesat şi care se consideră vătămată într-un drept al său ori într-un interes legitim, se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, prevăzute de H.G. nr. 445/2009, cu respectarea prevederilor Legii contenciosului administrativ nr. 554/2004, cu modificările ulterioare.

Actele sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, se atacă odată cu decizia etapei de încadrare.

 Se pot adresa instanţei de contencios administrativ competente şi organizaţiile neguvernamentale care promovează protecţia mediului şi îndeplinesc condiţiile cerute de legislaţia în vigoare, considerându-se că acestea sunt vătămate într-un drept al lor sau într-un interes legitim.

 Soluţionarea cererii se face potrivit dispoziţiilor Legii nr. 554/2004, cu modificările ulterioare.

Înainte de a se adresa instanţei de contencios administrativ competente, persoanele care fac parte din publicul interesat şi care se consideră vătămate într-un drept ori într-un interes legitim, trebuie să solicite Agenţiei pentru Protecţia Mediului Bistriţa-Năsăud, în termen de 30 de zile de la data aducerii la cunoştinţa publicului a deciziei etapei de încadrare revocarea respectivei decizii.

 Agenţia pentru Protecţia Mediului Bistriţa-Năsăud are obligaţia de a răspunde la plângerea prealabilă în termen de 30 de zile de la data înregistrării acesteia.

**Procedura administrativă prealabilă este gratuită**.

 DIRECTOR EXECUTIV, ŞEF SERVICIU,

 AVIZE, ACORDURI AUTORIZAȚII,

 biolog-chimist Sever Ioan ROMAN

 ing. Marinela Suciu

 ÎNTOCMIT,

 ing. Georgeta Cosma